<classify> Makamu Mwenyekiti wa BMT ambaye pia ni Mbunge wa Viti Maalumu, Zainab Vulu CCM alisema tamasha hilo litafanyika Jumamosi wiki hii kwenye Uwanja wa Uhuru kuanzia asubuhi. Alisema hii itakuwa mara ya kwanza kwa BMT kushiriki siku hiyo muhimu kwa njia ya michezo.Lengo la maadhimisho haya ni kutekeleza majukumu ya BMT kwa vitendo na kutekeleza Malengo ya Milenia kupitia michezo na kutambua mchango mkubwa wa wanawake katika maendeleo ya michezo nchini,alisema.Alisema michezo yote ikiwemo mbio za polepole, kuvuta kamba, kukimbia, soka, na mingine itachezwa na washiriki watakaojitokeza. Vulu alisema michezo inasaidia katika kujenga afya zao, kujikinga na magonjwa yasiyo ya kuambukizwa, ajira pamoja na kujenga mahusiano baina yao.BMT linachukua nafasi hii kuwaomba waajiri wote kuwaruhusu watumishi wao hasa wanawake kuja kushiriki katika tamasha hili. Aidha, akina mama wote wajasiriamali mnaombwa kujitokeza kushiriki tamasha hili,alisema.Kaulimbiu yao ni 5050 ifikapo 2030 tuongeze jitihada, maendeleo ya mwanamke kupitia michezo yanawezekana.  <topic>: MICHEZO 